अधिकारियों-कर्मचारियों को दिलाई सुशासन स्थापित करने की शपथ
पूर्व प्रधानमंत्री अटल बिहारी वाजपेयी के जन्म दिवस के उपलक्ष्य में एक दिन बाद शनिवार को सुशासन दिवस मनाया गया। कलेक्टर जयश्री कियावत की उपस्थिति में कलेक्ट्रेट कार्यालय में सुशासन दिवस विधायक नीना-विक्रम वर्मा के मुख्य आतिथ्य और नगरपालिका अध्यक्ष ममता जोशी के विशिष्ट आतिथ्य में सम्पन्न हुआ। अध्यक्षता अपर कलेक्टर अमरसिंह बघेल ने की।
नोडल अधिकारी अभयसिंह ओहरिया, सहायक आयुक्त आदिवासी विकास ब्रजेश पांडे, जिला महिला सशक्तिकरण अधिकारी सुभाष जैन ने सुशासन दिवस पर अपने विचार रखे। सभी अधिकारियों और कर्मचारियों को सुशासन के उच्चतम मापदंड स्थापित करने के लिए शपथ दिलाई गई। विधायक ने कहा भारत के पूर्व प्रधानमंत्री अटलबिहारी वाजपेयी के सुशासन को प्रशासनिक स्तर पर लाकर साकार रूप देने का श्रेय मुख्यमंत्री शिवराजसिंह चौहान को जाता है।
उन्होंने शासकीय कार्यों में पारदर्शिता लाने पर जोर दिया। नगरपालिका अध्यक्ष ने कहा सभी में यह समझ विकसित की जाना चाहिए कि कार्य को समन्वित होकर सुशासित रूप से करते हुए राष्ट्र की प्रगति में सहयोगी बनें। अपर कलेक्टर अमरसिंह बघेल ने सुशासन और स्वच्छता की बात को आगे बढ़ाते हुए कहा शासकीय कार्यालयों सहित घर एवं आस-पास के वातावरण की बेहतरी के संकल्पित लक्ष्य को तभी पूरा किया जा सकता है, जब हम सब स्वयं एक कदम आगे बढ़ाने हेतु प्रतिस्पर्धी बनें।
अटल जागृति मंच का गठन
पूर्व प्रधानमंत्री अटल बिहारी वाजपेयी के जन्म दिवस पर सेवा कार्य करने के लिए अटल जागृति मंच का गठन किया गया। विजेंद्र ठाकुर देलगी को अध्यक्ष चुना गया। संगीता मंडलोई उपाध्यक्ष और हरिराम पटेल को सचिव चुना गया। इस अवसर पर पाडल्या रोड स्थित कुष्ठरोगियों के आवास पर जाकर उन्हें मिठाइयां बांटी गईं। जानकारी नागेंद्र पाल सिंह ने दी।
धार. सुशासन दिवस पर आयोजित कार्यक्रम में चर्चा करते अधिकारी।
hin_Deva hin_Deva hin_Deva hin_Deva hin_Deva hin_Deva hin_Deva